San dealbh-chamara seo chithear an t-einnsean-smùid BR 54398 'Ben Alder' (HR 2 roimhe) ann an Dawsholme, faisg air Glaschu. Chaidh a tharraing à seirbheis sa Ghearran 1953. 'S e an àireamh LMS a bh' aige 14398.
Ann an 1896 thàinig Peter Drummond a-staigh an àite Daibhidh Jones mar stiùireadair do na h-einnseanan aig Rèile na Gàidhealtachd. B' e a' chiad einnsean a thug Drummond a-steach einnsean do threanaichean luchd-siubhail clas 4-4-0. Chaidh fichead dhiubh a thogail uile gu lèir, le clas dhen ainm "Small Ben" (ainmean bheanntan beaga).<br /> <br /> Fhuaireadh a' chiad ochd dhiubh (Àmhn. 1 gu 8) o Dubs & Co. ann an Glaschu eadar an Iuchar 1898 agus An Gearran 1899. Chaidh cnap eile de naoi dhiubh (Àmhn. 9 gu 17) a thogail aig ionad-obrach Rèile na Gàidhealtachd fhèin aig Loch Gorm ann am baile Inbhir Nis eadar an Iuchar 1899 agus An Gearran 1901. Chaidh a' bhuidheann mu dheireadh de thrì dhiubh (Àmhn. 38, 41 is 47) a thogail aig Companaidh Einnseanan-treana Breatainn a Tuath ann an Glaschu an 1906. Chaidh a h-uile h-aon dhiubh gu seilbh an LMS ann an 1923 agus mhair deich dhiubh gus an deach iad ann an seilbh Rèile Bhreatainn ann an 1948. <br /> <br /> San dealbh-chamara seo chithear an t-einnsean-smùid BR 54398 'Ben Alder' (HR 2 roimhe) ann an Dawsholme, faisg air Glaschu. Chaidh a tharraing à seirbheis sa Ghearran 1953. 'S e an àireamh LMS a bh' aige 14398.